open-index/open-wikipedia-markdown huggingface dataset:
Օլդվիչ թատրոն

**Օլդվիչ թատրոն** (), արևմտյան թատրոն, գտնվում է Լոնդոնի Վեստմինստեր քաղաքի Օլդվիչ փողոցում։ Ունի 1176 տեղ, 3 հարկ։ Թատրոնի շենքը ընդգրկված է Անգլիայի հատուկ պահպանվող ճարտարապետական կառույցների շարքում։

## Թատրոնի պատմություն
Թատրոնը կառուցվել է XX դարի սկզբին Օլդվիչ փողոցի վերակառուցման ժամանակ, Վալֆորդ թատրոնի հետ որպես առանձին անսամբլ, որը հիմա հայտնի է Նովելո թատրոն անունով։

Շենքը նախագծված է եղել ճարտարապետ Վ. Դ. Սպրագի կողմից՝ Էդվարդյան դարաշրջանի բարրոկկո ոճով։ Թատրոնի շինարարությունը ֆինանսավորել են դերասան և թատրոնի պրոդյուսեր Սեյմուր Հիքսը և ամերիկացի իմպրեսարիո Չարլզ Ֆրոմանը։

Թատրոնի բացումը տեղի է ունեցել 1905 թվականի դեկտեմբերի 23-ին՝ «Զանգակածաղիկը հեքիաթների աշխարհում» () պիեսով։ 1906 թվականի ընթացքում բեմում էր «The Beauty of Bath» ներկայացումը, որին 1907 թվականին փոխարինեց «The Gay Gordons» երաժշտական կատակերգությունը։ 1923-1933 թվականներին հաջողությամբ ցուցադրվեցին սյուժեով հասարակ, բայց գերազանց խաղացած և անգլիական ավանդական հումորային ներկայացումներ, որոնք ստացան «Օլդվիչի ֆարսեր» անվանումը։

1949 թվականին այս թատրոնում Լոուրենս Օլիվիեն իրականացրեց Թենեսի Ուիլյամսի ««Երազանք» Տրամվայ» պիեսի առաջին բեմադրությունը Միացյալ Թագավորությունում։ Գլխավոր դերը կատարում էր նրա կինը՝ Վիվիեն Լին։ 1951 թվականին հաջողությամբ անցավ նաև Ա. Չեխովի «Երեք քույր» պիեսի բեմադրությունը։

1960 թվականին շեքսպիրյան թագավորական ընկերությունը, որը գտնվում է Ստրատֆորդ ըփոն Էյվոնում, Օլդվիչի թատրոնը մոտակա երեք տարիներին դարձրեց իր մշտական հարթակը։ Սակայն այս համագործակցությունը շատ ավելի երկար տևեց մինչև 1982 թվականը։ 1966 թվականի այստեղ ցուցադրվեց յուրահատուկ բեմադրություն Վիետնամի պատերազմի մասին, որի ընթացքում դերասանները ազատ շփվում էին հանդիսատեսի հետ, ամեն պահի ստեղծելով նոր, չկրկնվող մթնոլորտ։ Ներկայացումը չեղարկվեց քննադատությունների պատճառով։ 1982 թվականին թատրոնը վաճառվեց Նիդերլանդեր կազմակերպությանը (Nederlander Organization): գործարքի գումարը կազմել է ավելի քան 2 միլիոն ֆունտ ստերլինգ։ Վերջին երկու տասնամյակների ընթացքում թատրոնում ցուցադրվել են դրամատիկական պիեսներ և գեղաարվեստական տարբեր ուղղությունների երաժշտական ներկայացումներ. «Տեսուչի այցելությունը» (1993-1995թթ.), «Հնդկական սևաներկ» (1995-1996 թթ.), «Փառք» (2002-2006 թթ.), «Կեղտոտ պարեր» (2006-2011թթ.), «Ցիլինդր» (2012-2013 թթ), Սթիվեն Ուորդ (2013 թ)։

## Ծանոթագրություններ

## Արտաքին հղումներ
* Օլդվիչ թատրոնի պաշտոնական կայք 

Կատեգորիա:Լոնդոնի թատրոններ
Սուրբծննդյան պուդինգի արկածը

**«Սուրբծննդյան պուդինգի արկածը և նախուտեստների ընտրությունը»** ( ) - բրիտանացի գրող Ագաթա Քրիստիի պատմվածաշարը` նվիրված խուզարկու Էրքյուլ Պուարոյի և զառամյալ Միսս Մարփլի հետաքննություններին։ Գրվել է 1937-ին և առաջին անգամ տպագրվել 1960 թվականի հոկտեմբերի 24-ին։

## Բովանդակություն
Հավաքածուն ներառում է հեղինակի նախաբանը, որում Ագաթա Քրիստին հիշում է իր մանկության Սուրբծննդյան տոները, և վեց պատմվածքներ։

* **«Սուրբծննդյան պուդինգի արկածը կամ թագավորական ռուբինի առևանգումը»** () 
* **«Իսպանական սնդուկի գաղտնիքը»** () 
* **«Անհաջողակը**» (  ) 
* **«Քսանչորս սև կեռնեխ»** () 
* «**Երազ**» () 
* **«Գրինշոուի տարօրինակությունը»** ()

## Նկարահանվածներ
Պուարոյի մասին բոլոր պատմությունները նկարահանվել են «Ագաթա Քրիստիի Պուարո» հեռուստասերիալում։ Գլխավոր դերերում հանդես են եկել Դևիդ Սուշեն (Էրքյուլ Պուարո), Հյու Ֆրեյզերը (Արթուր Հասթինգս) և Ֆիլիպ Ջեքսոնը (ավագ տեսուչ Ջեփփ)։

## Ծանոթագրություններ

## Արտաքին հղումներ
* Տեքստը Ալդեբարանի գրադարանում  
* Պատմվածաշարը Ագաթա Քրիստիի պաշտոնական կայքում

Կատեգորիա:Ագաթա Քրիստիի ստեղծագործություններ
Կատեգորիա:Անգլերեն գրականություն
Կատեգորիա:Անգլերեն գրքեր
Կատեգորիա:Գրքեր այբբենական կարգով
Մանու (ազգային զբոսայգի)

**Մանու** (), ազգային պարկ Պերուում։

Պարկը հիմնադրվել է 1977 թվականին Մադրե դե Դիոս և Կուսկո շրջանների տարածքում, իսկ 1987 թվականին համարվել է ՅՈՒՆԵՍԿՕ-ի Համաշխարհային ժառանգության օբյեկտ։
աջից|250x250փքս
աջից|305x305փքս
Մանուի մակերեսը 19 098 կմ² է, որից ազգային պարկը զբաղեցնում է 15 328 կմ², մնացածը՝ պահեստային գոտի է։ Տարածքի հիմնական մասը կազմում են ամազոնյան անտառները, իսկ մի մասը գտնվում է Անդերում` մինչև 4200 մ բարձրության վրա։

Մանուում կան ֆլորայի և ֆաունայի քանակական մեծ կազմ։ Նրա տարածքում հայտնաբերվել են ավելի քան 15 հազար տեսակի բույսեր և մոտ հազար տեսակի թռչուններ։ Պարկի տարածքում պահպանվում է Պերուի էնդեմիկ՝ ինկական դոդոշի պոպուլյացիան։

## Ծանոթագրություններ

## Արտաքին հղումներ
* Պարկի մասին հոդված National Geographic Magazine ամսագրում։ 

մինի

Կատեգորիա:Կատեգորիա ԲՊՀՄ II
Կատեգորիա:Պերուի ազգային պարկեր
Կատեգորիա:1973 հիմնադրված բնության հատուկ պահպանվող տարածքներ‎
Ստեփան Ղազարյան (մրցավար)

**Ստեփան Լևոնի Ղազարյան** (), հայ մարզիկ, մարզիչ, մրցավար։ ԽՍՀՄ սպորտի վարպետ (1955), ՀԽՍՀ (1962), 1965 թվականից՝ հունահռոմեական ըմբշամարտի ԽՍՀՄ, օլիմպիական խաղերի, աշխարհի և Եվրոպայի առաջնությունների մրցավար, գլխավոր մրցավար։ ԽՍՀՄ (1968) վաստակավոր մարզիչ, ըմբշամարտի միջազգային բարձրագույն կարգի մրցավար (1974): 1991 թվականից՝ Հունաստանի հունահռոմեական ըմբշամարտի ազգային հավաքականի մարզիչ։

## Կենսագրություն
Ստեփան Ղազարյանը ծնվել է 1935 թվականի հունիսի 29-ին, Երևանում։ 1957 թվականին ավարտել է Ֆիզիկական կուլտուրայի հայկական պետական ինստիտուտը, 1971 թվականին՝ Երևանի անասնաբուծական-անասնաբուժական ինստիտուտը։ 1961-1968 թվականներին՝ Հայաստանի հունահռոմեական ըմբշամարտի հավաքականի մարզիչ, 1963 թվականից՝ գլխավոր մարզիչ, 1970-1987 թվականներին՝ «Սևան», 1987-1991 թվականներին՝ «Հայաստան» մարզական ընկերությունների խորհրդի նախագահ, 1965 թվականից՝ հունահռոմեական ըմբշամարտի ԽՍՀՄ, օլիմպիական խաղերի, աշխարհի և Եվրոպայի առաջնությունների մրցավար, գլխավոր մրցավար։ 1987 թվականից՝ Ըմբշամարտի միջազգային ֆեդերացիայի անդամ, հրահանզիչ-համադասող, 1991 թվականից՝ Հունաստանի հունահռոմեական ըմբշամարտի ազգային հավաքականի մարզիչ։

## Անդամակցություն
* Ըմբշամարտի միջազգային ֆեդերացիայի անդամ, հրահանզիչ-համադասող (1987 թվականից)։

## Պարգևներ
* Մովսես Խորենացու մեդալ
* Կամբոջայի Թագավորական, Ըմբշամարտի միջազգային ֆեդերացիայի ոսկե, արծաթե, բրոնզե շքանշաններ, ոսկե դիպլոմ, ոսկե սուլիչով
* ՌԴ Դաղստանի Հանրապետության պատվավոր քաղաքացի (2002)

## Ծանոթագրություններ

Կատեգորիա:Հայ մարզիկներ
Կատեգորիա:Հայ մարզիչներ
Կատեգորիա:Հայ մրցավարներ
Կատեգորիա:Ֆիզիկական կուլտուրայի հայկական պետական ինստիտուտի շրջանավարտներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Կատեգորիա:Մովսես Խորենացու մեդալակիրներ
Կատեգորիա:ԽՍՀՄ վաստակավոր մարզիչներ
Կատեգորիա:ԽՍՀՄ սպորտի վարպետներ
Հետևանք (ֆիլմ, 2019)

**«Հետևանք»** (), ռեժիսոր Ջեյմս Քենթի ռազմական դրաման։ Գլխավոր դերերում՝ Քիրա Նայթլի, Ալեքսանդր Սկարսգորդ և Ջեյսոն Կլարկ. Ֆիլմի համաշխարհային պրեմիերան կայացել է 2019 թվականի մարտի 1-ին։

## Սյուժե
Համաձայն հրաարակված հոդվածների ֆիլմի գործողությունները ծավալվում են հետպատերազմյան ավերված Գերմանիայում։ Սյուժեի կենտրոնում անգլիացի Լյուիս Մորգանն է, ով դարձել է Համբուրգի ժամանակավոր քաղաքապետը և ստիպված է վերակենդանացնել քաղաքը։ Լյուիսը կնոջ հետ բնակվում է մի տան, որտեղ ապրում են նաև գրմանացի ճարտարապետ իր նյարդային դստեր հետ։ Կկարողանա արդյո՞ք Լյուիսը զերծ մնալ վրեժխնդրությունից։

## Դերերում

## Արտադրություն
Նկարահանումները սկվել են 2017 թվականի հունվարին։ 2018 թվականի հոկտեմբերի 17-ին թողարկվել է ֆիլմի առաջին թրեյլերը։

## Ծանոթագրություններ


Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2010-ականների բրիտանական ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Fox Searchlight Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Բրիտանական դրամա ֆիլմեր
Կատեգորիա:Գերմանական դրամա ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1945 թվականին
Կատեգորիա:2010-ականների գերմանական ֆիլմեր
Սերգեյ Ղազարյան (տնտեսագետ)

**Սերգեյ Գառնիկի Ղազարյան** (), հայ տնտեսագետ։ Տնտեսագիտության դոկտոր (1987), պրոֆեսոր (1981): ՀՀ բարձրագույն դպրոցի վաստակավոր գործիչ (1980), ՀԳԳԱ ակադեմիկոս և հիմնադիր նախագահ (1994 թվականից)։ ՀԳԱ պատվավոր պրոֆեսոր (2000):

## Կենսագրություն
Սերգեյ Ղազարյանը ծնվել է 1929 թվականի դեկտեմբերի 14-ին, Երևանում։ 1954 թվականին ավարտել է Երևանի անասնաբուծական-անասնաբուժական ինստիտուտը։ 1966-1970 թվականներին և 1984-1985 թվականներին՝ ՀԽՍՀ գյուղփոխնախարար, 1970-1984 թվականներին՝ Երևանի անասնաբուծական-անասնաբուժական ինստիտուտի պրոռեկտոր (միաժամանակ՝ տնտեսագիտական ամբիոնի վարիչ), 1985-1989 թվականներին՝ Պետագրոարդի փոխնախագահ, 1989 թվականից՝ Հայկական գյուղատնտեսական տնտեսագիտության գիտահետազոտական ինստիտուտի տնօրեն։

Աշխատանքները վերաբերում են գյուղատնտեսական արտադրության արդյունավետության բարձրացման, շուկայական տնտեսական ձևավորման, ագրարային գիտական զարգացման խնդիրներին։ Աշխատանքներ է կատարել նաև ՀԽՍՀ գյուղատնտեսական գիտահետազոտական հիմնարկների գործունեության համակարգման, բարձրորակ մասնագիտական կադրերի պատրաստման, հողային բարեփոխումների իրականացման, անցումային շրջանում շուկայական հարաբերությունների զարգացման ուղղությամբ։

Մահացել է 1929 թվականին։ Թաղված է Երևանի Շահումյանի գերեզմանատանը։

## Անդամակցություն
* ՌԴ և ՎՀ գյուղատնտեսական գիտությունների ակադեմիաների անդամ (1996):
* Գինեգործության և խաղողագործության միջազգային ակադեմիայի անդամ (2002):

## Երկեր
* Առաջարկություններ գյուղատնտեսական կենդանիների հոտի արդյունավետ կառուցվածքների մասին։  Երևան։ Ա. հ., 1968:
*Մեթոդական ցուցումներ առվույտի սերմադաշտերում մեղրատու մեղուները փոշոտման նպատակով օգտագործելու մասին։ Երևան։ Ա. հ., 1984:
*Գյուղատնտեսական հողօգտագործման բարելավումը և ապրանքային արտադրության ձևավորումը Հայաստանում տնտեսական բարեփոխումների պայմաններում, 1996, տիտղթ. (Սերգեյ Գառնիկի Ղազարյան)։
* ՀՀ ագրոպարենային համակարգում  ներդրումների հիմնական ուղղությունները, ծագած հիմնախնդիրները և լուծման ուղիները, 2003, տիտղթ. (Ս. Գ. Ղազարյան)։

## Ծանոթագրություններ

Կատեգորիա:Հայ տնտեսագետներ
Կատեգորիա:Տնտեսագիտական գիտությունների դոկտորներ
Կատեգորիա:Հայ պրոֆեսորներ
Կատեգորիա:Երևանի անասնաբուծական-անասնաբուժական ինստիտուտի շրջանավարտներ
Իսպանիայի կանանց գործադուլ (2018)

[thumb|Կանանց գործադուլ, [Պամպլոնա, մարտի ր, 2018]]

2018 թվականի մարտի 8-ին՝ Կանանց միջազգային օրը, իսպանացի կանայք գործադուլ հայտարարեցին՝ դատապարտելու սեռական խտրականությունը, ընտանեկան բռնությունը և աշխատավարձի խնդիրը։

## Նկարագրություն
Մասնակիցները, կանանց կազմակերպությունների և արհմիությունների ղեկավարությամբ, գործադուլ են հայտարարել և չեն այցելել իրենց վճարովի աշխատատեղերը, հատկապես կրթության ոլորտում։ Ողջ օրվա ընթացքում չեն կատարել տնային աշխատանք, չեն զբաղվել երեխաների դաստիարակությամբ։ Միավորումները գնահատում են, որ գործադուլին մասնակցել են 5 միլիոն կանայք, ընդ որում զանգվածային ցույցեր են տեղի ունենում երկրի առավել բնակեցված քաղաքներում։

Իրադարձությունը Միջազգային կանանց գործադուլի մաս էր կազմում։

## Ծանոթագրություններ

Կատեգորիա:Կանայք
Կատեգորիա:Կանանց իրավունքներն Իսպանիայում
Կատեգորիա:Մարտ ամսվա տոներ
Կատեգորիա:Միջազգային օրեր
Սեռա դու Իտաժայիի ազգային պարկ

**Սեռա դու Իտաժայիի ազգային պարկ** (), ազգային պարկ Բրազիլիայի Սանտա Կատարինա նահանգում։

## Տեղագրություն
Պարկը գտնվում է Ատլանտյան անտառ բիոմում։ Ունի 57․375 հա տարածք։ Ստեղծվել է 2004 թվականի հունիսի 4-ի հրամանագրով, որը փոփոխվել է 2006 թվականի փետրվարի 20-ի հրամանագրով և կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Պարկն ընդգրկում է Ասկուրրա, Ապուինա, Բլումենաու, Բոտուվերա, Գասպար, Գուաբիրուբա, Ինդայալ, Պրեզիդենտի Ներեու և Վիդալ Ռամուս համայնքներից որոշ հատվածներ։

## Պահպանություն
Պարկը դասվում է Բնության պահպանության միջազգային միության II կատեգորիային (ազգային պարկ)։ Նպատակն է պահպանել բնական էկոհամակարգերը և տեսարժան վայրերը, ինչպես նաև նպաստել գիտական հետազոտությունների զարգացմանը, բնապահպանական կրթական գործունեության բարելավմանը, ինչպես նաև ապահովել բացօթյա հանգիստ ու էկոտուրիզմ։ Պահպանվող տեսակներից են՝ պուման (*Puma concolor*), երկարապոչ կատուն (*Leopardus wiedii*), *Amazona vinacea*, սպիտակավիզ բազեն (*Buteogallus lacernulatus*) և այլն։


Պատկեր:Mirante do Morro Santo Antônio - Guabiruba-SC.jpg|Տեսարան Մոռո Սանտո Անտոնիուից
Պատկեր:Nascente.JPG
Պատկեր:GOPR0889.JPG|Ծովափ Իտաժայիի Աչուի գետաբերանի մոտ


## Ծանոթագրություններ

## Աղբյուրներ
*
*

Կատեգորիա:2004 հիմնադրված բնության հատուկ պահպանվող տարածքներ
Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Ավետարան (5167)

**Ավետարան** (5167), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5167 թվի տակ։ Ձեռագիրը գրվել է 17-րդ դարում Մինաս Մոկացի գրիչի կողմից ենթադրաբար Ղուշչի գյուղում (Մահմուդան երկիր)։ Ստացողը եղել է Գրիգոր տանուտերը։ Գրված է թղթի վրա, որը ունի 21x15 չափս։ Ձեռագիրը կազմված է 267 թերթից։ Գրված է երկսյուն, բոլորգրով։ Ունի տերունական 21, ավետարանիչ 4, խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ կրկնագիր մագաղաթի վրա՝ բոլորգրով, Մաշտոց։ Կազմը՝ կաշեպատ տախտակ դրոշմազարդ, արծաթյա 1 խաչով, մակագրությամբ, աստառը՝ դրոշմազարդ կտավ։ Հիշատակարաններ գրչի՝ 264բ, ստացողի՝ 20ա, 20բ, 88ա, 133ա, 264բ, 266ա (1682 թ.), հետագայի՝ 16բ, 266բ (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Անձնականը քաղաքական է

**Անձնականը** **քաղաքական է** կամ **անհատականը քաղաքական է** (անգլ․՝ *The private is political*), քաղաքական փաստարկ, որը 1960-ականների վերջին օգտագործվել է որպես ուսանողական շարժման և ֆեմինիզմի երկրորդ ալիքը աջակցող կարգախոս։ Կարգախոսը ընդգծել է անձնական փորձի և ավելի լայն՝ հասարակական և քաղաքական կառույցների միջև առկա կապը։ 1960-70-ականների ֆեմինիստական շարժման համատեքստում այս կարգախոսը մարտահրավեր էր ընտանիքի դասական մոդելի և ընտանեկան արժեքների դեմ։  Այս արտահայտությունը շատերի կողմից համարվել է ֆեմինիզմի երկրորդ ալիքի, արմատական ֆեմինիզմի, կանանց ուսումնասիրությունների կամ ընդհանրապես ֆեմինիզմի բնութագրիչ։

Այս արտահայտությունը հանրաճանաչ է դարձել 1970-ին ֆեմինիստ Քերոլ Հանիշի «Անձնականը քաղաքական է» անունը կրող էսսեի շնորհիվ․ Հանիշը, սակայն, չի ընդունում, որ արտահայտության հեղինակն ինքն է։ Ըստ Քերի Բարչի՝ Շուլամիթ Ֆայրսթոնը, Ռոբին Մորգանը և այլ ֆեմինիստներ, որոնք համարվել են այդ արտահայտության հեղինակներ, նույնպես հրաժարվել են։ «Փոխարենը, ― գրում է Բարչը, ― նրանք հանրային և մասնավոր խոսակցություններում այս միտքն արտահայտած միլիոնավոր կանանց են համարում արտահայտության կոլեկտիվ հեղինակներ»։  Գլորիա Ստայնեմը արտահայտության հեղինակին փնտրելը նմանեցրել է «Երկրորդ համաշխարհային պատերազմ» արտահայտության հեղինակին փնտրելուն։

Այս արտահայտությունը մեծապես արտահայտվել է սև ֆեմինիզմում, օրինակ՝ «Սև ֆեմինիստի հայտարարության», Օդրի Լորդի «Վարպետի գործիքները երբեք չեն քանդի վարպետի տունը» էսսեի և «Կամուրջը կանչեց հետևիցս․ գունավոր ռադիկալ ֆեմինիստների աշխատություններ» ժողովածուի մեջ։

## Քերոլ Հանիշի էսսեն
Նյու Յորքի արմատական կանանց խմբի անդամ և Կանանց ազատագրական շարժման ականավոր գործիչ Քերոլ Հանիշը 1969-ի փետրվարին Ֆլորիդա նահանգի Գեյնսվիլ քաղաքում պատրաստեց մի հոդված, որտեղ պաշտպանում էր տեղեկացվածության բարձրացման խմբերի քաղաքական կարևորությունը։ Հանիշը ձգտում էր հերքել այն միտքը, որ սեռը, տեսքը, աբորտը, երեխաների խնամքը և տնային տնտեսությունների բաժանումը սոսկ անձնական խնդիրներ են և չունեն քաղաքական կարևորություն։ Այս և այլ խնդիրների առճակատման համար նա կանանց հորդորում էր հաղթահարել ինքնամեղադրանքը, առկա իրավիճակը քննարկել միմյանց հետ և հավաքական կերպով ընդդիմանալ հասարակության արական գերիշխանության դեմ։ Հանիշը էսսեում չի օգտագործում «անձնականը քաղաքական է» արտահայտությունը, բայց գրում է.

: Առաջին բանը, որ մենք տեսնում ենք այս խմբերում այն է, որ անձնական խնդիրները քաղաքական խնդիրներ են։ Նման դեպքերում գոյություն չունեն անձնական լուծումներ։  Հնարավոր է միայն կոլեկտիվ գործողություն կոլեկտիվ լուծման հասնելու համար։

Էսսեն լույս է տեսել 1970-ին «Անձնականը քաղաքական է» վերնագրով՝ «Գրառումներ երկրորդ տարուց․ կանանց ազատագրում» պարբերականում։ Էսսեի հեղինակը կարծում է, որ գրքի խմբագիրներ Շուլամիտ Ֆայրսթոնը և Անն Կոեդտն են էսսեին տվել նման վերնագիր։  Էսսեն վերատպվել է «Արմատական ֆեմինիզմ․ վավերագրական ընթերցող» (*Radical Feminism: A Documentary Reader*) պարբերականում։

## Ծանոթագրություններ

Կատեգորիա:Ֆեմինիզմ
Կատեգորիա:Ֆեմինիստական տերմիններ
Ուիլյամ Տաֆտ

**Ուիլյամ Տաֆտ** (, ), ԱՄՆ 27-րդ նախագահը (1909-1913 թվականներ) Հանրապետական կուսակցությունից։

## Կենսագրություն
Ուիլյամի հայրը՝ Ալֆոնսո Տաֆտը զբաղեցնում էր ԱՄՆ ռազմական նախարարի և գլխավոր դատախազի պաշտոնները։

Նախքան նախագահ ընտրվելը, նա զբաղեցնում էր դատական և ռազմական պաշտոններ (մասնագիտական գործունեության գագաթնակետը՝ զինվորական նախարար)։ Հանդիսացել է Թեոդոր Ռուզվելտի հետնորդը․ վերջինս 1908 թվականին աջակցեց նրան որպես իր իրավահաջորդ։ Տաֆտը 1908 թվականի նախագահական ընտրություններում հաղթել է 51,6 % ձայներով։

Տաֆտի նախագահությունը բնութագրվել է տնտեսության մեջ պետության դերի որոշակի ուժեղացմամբ։

1912 թվականի նախագահական ընտրություններում Ռուզվելտը, որի հարաբերությունները Տաֆտի հետ լարվել էին, փորձել է կրկին առաջադրել իր թեկնածությունը, սակայն Հանրապետական կուսակցությունը մերժել է նրա հավակնությունները և Տաֆտին առաջադրել երկրորդ ժամկետով։ Այդ ժամանակ Թեոդոր Ռուզվելտը ստեղծեց սեփական Առաջադիմական կուսակցությունը և առաջադրվեց այդ կուսակցությունից։ Հանրապետական ընտրազանգվածի նման ցրման արդյունքում նրանք տանուլ տվեցին ընտրությունները․ Տաֆտը 23,2%-ով զբաղեցրեց երրորդ տեղը, նախագահ ընտրվեց դեմոկրատ Վուդրո Վիլսոնը։

1913-1921 թվականներին Եյլի համալսարանի իրավունքի և պատմության պրոֆեսոր։

1921 թվականին Տաֆտը ընտրվել է ԱՄՆ Գերագույն դատարանի նախագահ՝ դառնալով միակ նախագահը, որը պաշտոնավարել է այդ դատարանում։ Այդ պաշտոնը զբաղեցնելու ընթացքում նա անցկացրել է ԱՄՆ 30-րդ նախագահ Քալվին Քուլիջի (1925 թվականին) և 31-րդ նախագահ Հերբերտ Հուվերի (1929 թվականին) երդմնակալության արարողությունը։

1930 թվականի սկզբին Տաֆտը սկսեց հալյուցինացիաներ զգալ։ Փետրվարի 3-ին նա պաշտոնաթող Է եղել մահվանից 33 օր առաջ (1930 թվականի մարտի 8-ին), որը տեղի է ունեցել ԱՄՆ Գերագույն դատարանի անդամ Էդվարդ Տերի Սենֆորդի հանկարծամահությունից մեկ օր առաջ։ Ավանդույթը Գերագույն դատարանի անդամներին պարտավորեցնում է ներկա գտնվել իրենց գործընկերների հուղարկավորությանը, ինչը հանգեցրել է «լոգիստիկ մղձավանջի»՝ նախևառաջ ուղևորություն դեպի Նոքսվիլ (Թենեսի) Սանֆորդի հուղարկավորությանը, այնուհետև՝ Վաշինգտոն Տաֆտի թաղմանը։

### Ընտանիք
Ավագ որդի՝ Ռոբերտ Տաֆտ, սենատոր։

Կրտսեր որդի՝ Չարլզ, Ցինցինատի քաղաքապետ։

## Ծանոթագրություններ

## Գրականություն
* 
* 
* 

## Արտաքին հղումներ
* *Тафт У.* Дипломатия доллара.

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի դեմոկրատական կուսակցության անդամներ
Կատեգորիա:ԱՄՆ-ի հանրապետական կուսակցության անդամներ
Կատեգորիա:ԱՄՆ-ի նախագահներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի պետական գործիչներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Եյլի համալսարանի շրջանավարտներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Ֆլաբեր

**Ֆլաբեր** (), 1997 թվականին արտադրված ամերիկյան ֆանտաստիկ կատակերգություն, որը 1961 թվականին արտադրված «The Absent-Minded Professor» («Մոռացկոտ պրոֆեսորը») ֆիլմի վերափոխված տարբերակն է։

Ֆիլմի կարգախոսը հետևյալն է. «The stuff dreams are made of. Catch it if you can!» («Այն, ինչից ստեղծվում են երազանքները։ Բռնի՛ր այն, թե կարող ես»)։

## Սյուժե
Քիմիայի ցրված ուսուցիչ Ֆիլիպ Բրեյնարդը (Ռոբին Ուիլյամս) երկար ժամանակ երազում է հայտնագործել մետաստաբիլ նյութ. միակ ելքը, որով կկարողանա վաստակել միջոցներ քոլեջը, որտեղ նա դասավանդում է, փակվելուց փրկելու համար։ Իր տուն-լաբորատորիայում կատարած փորձերը չեն դադարում։ Նա 2 անգամ ուշանում է Սառայի հետ իր հարսանիքից, որը նույնպես աշխատում է քոլեջում։ Բայց մի անգամ, պատահական կերպով կատարվում է քիմիական ռեակցիա, որը արձակում է ֆլաբեր՝ դոնդողանման մի նյութ, որն ի զորու է անհավատալի հզորության էներգիա կենտրոնացնել։  Պրոֆեսորի ուրախությունը սակայն կարճ է տևում։ 2 չարագործներ ներխուժում են պրոֆեսորի տուն և գողանում են ֆլաբերը։ Բայց նրանք դեռ չգիտեն, թե ինչի է ընդունակ այդ աչքի չընկնող, դոնդողանման նյութը։

## Դերասանական կազմ
* Ռոբին Ուիլյամս — *պրոֆեսոր Ֆիլիպ Բրեյնարդ*
* Մարշա Գեյ Հարդեն — *բժիշկ Սառա Ռեյնոլդս*
* Քրիստոֆեր Մաքդոնալդ — *Ուիլսոն Քրոֆտ*
* Ռեյմոնդ Ջեյ Բերրի — *Չեստեր Հոնիկեր*
* Կլենսի Բրաուն — *Սմիթ*
* Թեդ Լիվայն — *Ուիսոն*
* Ուիլ Ուիտոն — *Բեննեթ Հոնիկեր*
* Սեմ Լլոյդ — *մարզիչ Ուիլլի Բարկեր*
* Սքոթ Մարտին Հերշին — *Ֆլաբերի ձայնը*

## Պարգևներ և մրցանակներ
* 1998 — BMI Film & TV Awards — լավագույն կոմպոզիտոր (Դենիել Էլֆման)
* 1998 — Blockbuster Entertainment Awards — լավագույն դերասան (Ռոբին Ուիլյամս)

## Եկամուտ
Ֆիլմի եկամուտն ամբողջ աշխարհում կազմել է 178 միլիոն դոլար։

## Ծանոթագրություններ

## Արտաքին հղումներ
* 
* 
* 
* Թրեյլեր

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 ֆիլմեր
Կատեգորիա:Walt Disney Pictures ֆիլմեր
Կատեգորիա:Ամերիկյան գիտաֆանտաստիկ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի ֆիլմեր
Կատեգորիա:Դիսնեյյան ֆիլմեր
Կատեգորիա:Լես Մեյֆիլդի ֆիլմեր
Կատեգորիա:Ռիմեյք ֆիլմեր
Կատեգորիա:Ֆիլմերի երաժշտություն ըստ Դենի Էլֆմանի
Կատեգորիա:Ֆիլմեր, որոնց գործողությունները տեղի են ունենում Ինդիանայում
Վալերի Ալեքսեև

**Վալերի Իվանովիչ Ալեքսեև** (), խորհրդային թատրոնի դերասան և ռեժիսոր, մանկավարժ, Օմսկի դրամային թատրոնի արտիստ Ռուսաստանի Դաշնության ժողովրդական արտիստ։

## Կենսագրություն
1967 թվականին ավարտել է Իրկուտսկի թատերական ուսումնարանի դերասանական բաժինը, աշխատել է Իրկուտսկի դրամայի թատրոնում։

1973 թվականից եղել է Օմսկի դրամատիկական թատրոնի արտիստ։

Նրա դերերի թվում են Լոտը («Երկնային արքայություն»), Կոնյաևը («Արևելյան տրիբունա»), Իլյան («Մոսկովյան խոհանոցներ»), Սպիրիդը («Պանոչկա»), Կորտեսը («Արևածագի արարողություններ»), Գնդապետը («Գնդապետին ոչ ոք չի գրում»), Բասովը («Ամառանոցավոր»)։

1970-1980-ական թվականներին եղել է Օմսկի երկաթուղային տրանսպորտի ինժեներների ինստիտուտի մանրապատումների էստրադա-սատիրական թատրոնի ռեժիսոր, իսկ 1990-ականներին աշխատել է Լիցեյական թատրոնում։ Օմսկի Ֆեոդոր Դոստոևսկու անվան պետական համալսարանի ռեժիսուրայի ամբիոնի պրոֆեսոր է։

2012 թվականին ընդգրկվել է Օմսկ քաղաքի մշակույթի գործիչների Պատվո գրքում։

## Ֆիլմագրություն
# 1986 - Բալլադ հին զենքերի մասին

## Մրցանակներ
# 1997 - Ռուսաստանի ժողովրդական արտիստ
# 2001 - «Երկրորդ պլանի տղամարդու լավագույն դերակատարում» մրցանակ «Ստեպանչիկովո գյուղն ու նրա բնակիչները» ներկայացման մեջ Եժևիկինի դերը կատարելու համար։

Բազմիցս պարգևատրվել է «Տղամարդու լավագույն դերակատարման համար» մրցանակով։

## Ընտանիք
Նրա կինը՝ Յուլյան, Օմսկի Գուրովի անվան № 3 մանկական նկարչական դպրոցի ուսուցչուհի է։ Դուստրը աշխատում է Իրկուտսկի համալսարանում։

## Ծանոթագրություններ

## Գրականություն
* Валерий Иванович Алексеев // Омский академический от истоков / сост. С. В. Яневская. — Омск, 2004. — С. 296: портр.;
* Алексеев Валерий Иванович // Актёры России. Омск: энциклопедия. — М.; СПб., 1999. — С. 20: портр.;
* Яневская С. В. Валерий Алексеев / С. Яневская. — Омск: ЛЕО, 2001. — 199 с.: ил.

## Արտաքին հղումներ
* Валерий Алексеев на сайте Омского академического театра

Կատեգորիա:Խորհրդային դերասաններ
Կատեգորիա:21-րդ դարի դերասաններ
Կատեգորիա:Խորհրդային կինոռեժիսորներ
Կատեգորիա:Խորհրդային մանկավարժներ
Կատեգորիա:Ռուսաստանի Դաշնության ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասաններ
Կատեգորիա:Թատրոնի դերասաններ
Կատեգորիա:Խորհրդային թատերական մանկավարժներ
Կատեգորիա:Ռուս թատերական ռեժիսորներ
Անդրեյ Դյոմկին

**Անդրեյ Պետրովիչ Դյոմկին** (), ռուս ֆուտբոլիստ։ Հանդես է գալիս հարձակվողի դիրքում։ Անցկացրել է մեկ խաղ Ռուսաստանի օլիմպիական հավաքականում։

## Գործունեություն
ՄՊՄԴ «Դինամո» ակումբի սան է։ Հանդես է գալիս երկրորդ և երրորդ դիվիզիոններում թիմի երկրորդական կազմում։ Կատարել է իր նորամուտը 1995 թվականի մայիսի 24-ին 8-րդ տուրի ժամանակ «ԲԿՄԱ»-ի դեմ խաղում, դուրս է եկել փոխարինման 89-րդ րոպեին Ռաֆիլյա Սաբիտովայի հետ։ Ընդհանուր այդ մրցաշրջանում խաղացել է 4 խաղ Ռուսաստանի առաջնությունում։ 1997 թվականին դարձել է Ռուսաստանի գավաթի եզրափակչի մասնակից խաղացել է եզրափակչում «Լոկոմոտիվ» ակումբի հետ։ Նույն թվականի հուլիսին տեղափոխվել է «Բելգիա»։ Այնտեղ 5 տարի հանդես է եկել «Անդերլեխտ», «Կորտրեյկ», «Ժերիմինալ Բեերսխոթ» և «Բեվերեն» ակումբներում։ 2002 թվականին վերադարձել է Դինամո, բայց հավաքականում չի հավաքականում չի հաստատվել և տեղափոխվել է «Տոմ»։ 2004 թվականին ակումբը դուրս է եկել Պրեմիեր լիգա, բայց առաջին շրջանում վարձավճարով է տրվել Սիբիր ակումբին։ 2006 թվականին հանդես է եկել Տոմ ակումբում Պրեմիեր լիգայի ժամանակ, անցկացրել է 9 խաղ, խփել է 2 գոլ, Պրեմիեր լիգայի մրցաշարի  8 և 9-րդ րոպեին Կռիլյա Սովետով և Լուչ էներգիայի դեմ խաղում։ 2007 թվականին եղել է առանց ակումբի, իսկ 2008 թվականին հրավիրվել է «Շեկսնու»։ Երկրորդ դիվիզիոնում նա խաղացել է 20 խաղ և խփել է 2 գոլ։ Ակումբը զբաղեցրել է 3-րդ տեղը Արևմուտք տարածաշրջանում։ Իսկ օգոստոսին տեղափոխվել է ՄՎԴ Ռուսաստան, և  թիմի հետ դուրս է եկել առաջին դիվիզիոն։ 2009 թվականի առաջին շրջանից առաջ ակումբը կազմացրվել է։

## Ծանոթագրություններ

## Արտաքին հղումներ
* Профиль на сайте «Сборная России по футболу»  
* 
* 

Կատեգորիա:Դինամո Մոսկվայի ֆուտբոլիստներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի հարձակվողներ
Ժողովածու (5007)

**Ժողովածու** (5007), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5007 թվի տակ։ Ձեռագիրը գրվել է 18-րդ դարում (1762 թվականից հետո)։ Գրված է թղթի վրա, որը ունի 21.3x15.8 չափս։ Ձեռագիրը կազմված է 288 թերթից։ Գրված է երկսյուն, միասյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարան նախագաղափար՝ 288ա, (1762 թ.), հետագայի՝ 1ա (19-րդ դար)։
## Բովանդակություն
* Սևերիանոսի Ճառք։ 
* Տոմարականք (վասն զատկի, խաւարման արեգական և լուսնի)։
* Պատմութիւն Կայենի և Աբելի։ 
* Բարթ. Մարաղացւոյ Մեկնութիւն վեցօրէից։
* Եւստրատիոսի Քիօսացւոյ Յաղագս սրբացուցման խորհրդոյ գոյութեան (միայն տիտղոսաթերթը)։
## Ծանոթագրություններ

Կատեգորիա:Մատենադարանի ձեռագրեր
Ավետարան (5021)

**Ավետարան** (5021), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5021 թվի տակ։ Ձեռագիրը գրվել է 17-րդ դարում Աստվածատուր երեց գրիչի կողմից Կեզիում։ Ծաղկող՝ Կարապետ երեց։ Գրված է թղթի վրա, որը ունի 21x15 չափս։ Ձեռագիրը կազմված է 250 թերթից։ Գրված է երկսյուն, բոլորգրով։ Ունի ավետարանիչ 1, կիսախորան, լուսանցազարդ մանրանկարներ։ Կազմը՝ կաշեպատ տախտակ դրոշմազարդ, աստառը՝ կարմիր, կապույտ կտավ։ Հիշատակարաններ գրչի՝ 1ա, 70ա, 117ա, հետագայի՝ 70ա, 247բ, 248ա (18-րդ դար), 1ա (1880 թ.):

## Ծանոթագրություններ

Կատեգորիա:Մատենադարանի ձեռագրեր
Գրանդ Ռեփիդս

**Գրանդ Ռեփիդս** (), քաղաք ԱՄՆ-ի հյուսիսում գտնվող Միչիգան նահանգում, Միչիգանի՝ մեծությամբ երկրորդ քաղաքը (Դետրոյթից հետո) և առաջինը նահանգի արևմտյան մասում։ Տեղակայված է Միչիգան լիճ թափվող Գրանդ Ռիվեր գետի ափին։ Ըստ 2010 թվականի տվյալների՝ բնակչության թիվը հասնում է մինչև 188 հազար։

## Կլիմա


## Տնտեսություն
Գրանդ Ռեփիդսը կահույքի արդյունաբերութան խոշոր կենտրոններից մեկն է։ Զարգացած է մետաղամշակումը, թղթի և քիմիական արդյունաբերութունները։

## Սպորտ
Քաղաքն ունի մի քանի պրոֆեսիոնալ սպորտային թիմեր։

## Հայտնի բնիկներ
* Գրանդ Ռեփիդսում ծնվել և բնակվել են հայտնի երաժիշտներ Դել Շենոնը, ինչպես նաև ամերիկյան Red Hot Chili Peppers հայտնի խմբի անդամ Էնթոնի Քիդիսը։ Այստեղ է ծնվել նաև նկարիչ Ֆրեդերիկ Ստյուարտ Չարչը։
* Գրանդ Ռեփիս քաղաքում ծնվել և ապրել է հայտնի բռնցքամարտիկ, հինգ քաշային կարգերում չեմպիոն դարձած Ֆլոյդ Մեյվեդերը, ինչպես նաև մեկ այլ պրոֆեսիոնալ բռնցքամարտիկ՝ Ջեյմս Թոնին։
* Քաղաքում թաղված է նկարիչ Մատիաս Ալտենը։
* Գրանդ Ռեփիդսում է իր մանկությունն անցկացրել դերասանուհի և լրտես Փոլին Քաշմենը։

## Բարեկամ քաղաքներ
* Բելսկո Բլայա, 
* Օմիհատիման, 
* Պերուջա, 
* Գա շրջան (), 

## Հետաքրքիր փաստեր
* Գրանդ Ռեփիդսում գործում է տունը, որտեղ անցել է նախագահ Ջերալդ Ֆորդի մանկությունը։
* 1945 թվականին Գրանդ Ռեփիդսում սկսել են առաջին անգամ խմելու ջրի մեջ ֆտորիդեր ավելացել, որպեսզի կանխարգելվի ատամների ոսկրափուտի առաջացում։ 
* 2011 թվականի հունվարին քաղաքն ընդգրկվել է *Newsweek* պարբերականի կազմած բնաջնջվող քաղաքների ցանկում։ Արդյունքում գրեթե 5 հազար տեղաբնիկ մասնակցել է «American Pie» երգի տեսահոլովակի նկարահանմանը, որը Ռոջեր Էբերթն անվանել է «ամենահզոր երաժշտական տեսահոլովակ»։

## Ծանոթագրություններ

## Արտաքին հղումներ
* Պաշտոնական կայք
* Grand Rapids/Kent County Convention & Visitors Bureau
* Grand Rapids Area Chamber of Commerce
* Grand Rapids Historical Commission Online Archive

Կատեգորիա:1826 թվականին հիմնադրված բնակավայրեր
Կատեգորիա:ԱՄՆ-ի համալսարանական քաղաքներ
Կատեգորիա:Միչիգանի քաղաքներ
Ավետարան (5164)

**Ավետարան** (5164), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5164 թվի տակ։ Ձեռագիրը գրվել է 1590 թվականին Պարսամ երեց, Հովհաննես, Մխիթար երեց գրիչների կողմից Բոլենց գյուղում (Մոկս)։ Ծաղկող և կազմող՝ Ներսես Բոլենցցի։ Ստացողները եղել են Թումայը, Ռես Հակոբը, Հայրապետը և այլք։ Գրված է թղթի վրա, որը ունի 19.5x14 չափս։ Ձեռագիրը կազմված է 309 թերթից։ Գրված է երկսյուն, բոլորգրով։ Ունի տերունական 16, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, կոստղապատ, արծաթյա ականակուռ 7 խաչով, մակագրությամբ, աստառը՝ կարմիր, կանաչ, սպիտակ կտավ։ Հիշատակարաններ գրչի՝ 152ա, 240ա, 301բ, ծաղկողի՝ 130ա, հետագայի՝ 1բ, 2ա, 305բ, 306ա, 307բ (17-րդ դար), 308բ (1732 թ.), 6բ, 11բ, (1776 թ.), 12ա (1883 թ.), կնիք՝ 2ա (Տեր Գրիգոր)։
## Ծանոթագրություններ

Կատեգորիա:Մատենադարանի ձեռագրեր
Սաղմոսարան (5023)

**Սաղմոսարան** (5023), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5023 թվի տակ։ Ձեռագիրը գրվել է 17-րդ դարում (1680-ից առաջ)։ Գրված է թղթի վրա, որը ունի 20x14 չափս։ Ձեռագիրը կազմված է 206 թերթից։ Գրված է երկսյուն, բոլորգրով։ Աստառը՝ դրոշմազարդ կտավ։ Հիշատակարաններ հետագայի՝ 12բ (1680 թ.), 204բ (1683 թ.), 205բ (18-րդ դար), 205բ (1850 թ.):

## Բովանդակություն
* Նաև՝ Ներսես Շնորհալու Հաւատով խոստովանիմ։
* Տաղ Աստուածածնի Դեղագիր։

## Ծանոթագրություններ

Կատեգորիա:Մատենադարանի ձեռագրեր
Կատեգորիա:Սաղմոսարան
Պիա Վունդերլիխ

**Պիա Վունդերլիխ** (,  1975), գերմանացի ֆուտբոլիստ, կիսապաշտպան։ Հանդես է եկել Գերմանիայի հավաքականում։ Աշխարհի չեմպիոն (2003), Եվրոպայի եռակի չեմպիոն (1997, 2001, 2005), Ամառային օլիմպիական խաղերի բրոնզե մեդալակիր (2004)։

## Կարիերա
### Ակումբային
Պիա Վունդերլիխը յոթ տարեկանում սկսել է խաղալ «Շվարցենաու» ֆուտբոլային ակումբի կազմում։ Իր քրոջ՝ Թինա Վունդերլիխի հետ նա խաղում էր տղաների թիմում։ 1989 թվականին տեղափոխվել է «Բատենբերգ» ակումբ, որի կազմում խաղացել է մինչև 1993 թվականը։ «Բատենբերգ»-ում ելույթներից հետո պայմանագիր է կնքել «Ֆրանկֆուրտ» կանանց ֆուտբոլային ակումբի հետ, որտեղ անցկացրել է մնացած ամբողջ կարիերան։ «Ֆրանկֆուրտ»-ի կազմում Վունդերլիխը դարձել է ՈՒԵՖԱ-ի գավաթի եռակի հաղթող (2001/02, 2005/06, 2007/08), Գերմանիայի վեցակի չեմպիոն (1998/99, 2000/01, 2001/02, 2002/03, 2004/05, 2006/07), Գերմանիայի յոթակի գավաթակիր (1998/99, 1999/00, 2000/01, 2001/02, 2002/03, 2006/07, 2007/08)։

### Հավաքականում
1993 թվականի դեկտեմբերի 7-ին հիմնական ազգային հավաքականի կազմում առաջնախաղը նշեց Ռուսաստանի դեմ խաղում։ Առաջին գոլը խփել է 1996 թվականի մայիսի 5-ին Ֆինլանդիայի հավաքականի դարպասը։ Հավաքականի կազմում դարձել է Օլիմպիական խաղերի բրոնզե մեդալակիր (2004), Աշխարհի չեմպիոն (2003) և Եվրոպայի եռակի չեմպիոն (1997, 2001, 2005)։

## Ձեռքբերումներ
### Ակումբային
#### «Ֆրանկֆուրտ»
* ՈՒԵՖԱ-ի գավաթի հաղթող (3) 2001/02, 2005/06, 2007/08
* Գերմանիայի առաջնության  չեմպիոն (6) 1998/99, 2000/01, 2001/02, 2002/03, 2004/05, 2006/07
* Գերմանիայիգավաթի հաղթող (7) 1998/99, 1999/00, 2000/01, 2001/02, 2002/03, 2006/07, 2007/08

### Հավաքականում
* Օլիմպիական խաղերի բրոնզե մրցանակակիր (1) 2004
* Աշխարհի առաջնության հաղթող (1) 2003, արծաթե մրցանակակիր (1) 1995
* Եվրոպայի առաջնության հաղթող (3) 1997, 2001, 2005

## Ծանոթագրություններ

## Արտաքին հղումներ
* 
* Պիա Վունդերլիխի էջը գերմանական ֆուտբոլային միության կայքում
 

Կատեգորիա:1975 ծնունդներ
Կատեգորիա:2004 թվականի Ամառային օլիմպիական խաղերի բրոնզե մեդալակիրներ
Կատեգորիա:Անձինք այբբենական կարգով
Կատեգորիա:Գերմանացի կին ֆուտբոլիստներ
Կատեգորիա:Կանանց ֆուտբոլի կիսապաշտպաններ
Կատեգորիա:Հունվարի 26 ծնունդներ
Կատեգորիա:Ֆուտբոլիստներ այբբենական կարգով
Ֆրեդերիկ Վինսոն

**Ֆրեդերիկ Վինսոն** (, ), ամերիկացի քաղաքական գործիչ, ԱՄՆ-ի 13-րդ գլխավոր դատավոր և Միացյալ Նահանգների ֆինանսների 53-րդ նախարար։

## Կենսագրություն
Ֆրեդերիկը Վինսոնը ծնվել է Կենտուկի Լոուրենսի շրջանում՝ բանտի պետի ընտանիքում։ Դպրոցն ավարտելուց հետո ընդունվել Է Կենտուկիի Դենվիլ քոլեջի իրավաբանության ֆակուլտետ։ Ավարտելուց հետո որպես իրավաբան աշխատել է Լուիզա փոքրիկ քաղաքում և շուտով ընտրվել է քաղաքային դատախազ։

Առաջին համաշխարհային պատերազմի ժամանակ Վինսոնը ծառայել է ԱՄՆ բանակում։ Պատերազմից հետո դարձել է Կենտուկի նահանգի 32-րդ դատական երկրամասի շրջանային դատախազը։

Իր քաղաքական գործունեությունը Վինսոնը սկսել է 1924 թվականին՝ Ներկայացուցչական պալատի ընտրություններում տարած հաղթանակով, որտեղ մինչև 1929 թվականը ներկայացրել Է Դեմոկրատական կուսակցության շահերը։ 1931-1938 թվականներին Ֆրեդերիկ Վինսոնը կրկին ընտրվել է Ներկայացուցիչների պալատի անդամ, որտեղ նա սկզբում ներկայացրել է Կենտուկիի 9-րդ, իսկ 1935 թվականին՝ 8-րդ ընտրատարածքի շահերը։

1937 թվականի նոյեմբերի 26-ին նախագահ Ֆրանկլին Ռուզվելտը Վինսոնին նշանակել է Կոլումբիայի շրջանի վերաքննիչ դատարանի դատավոր։ Այդ պաշտոնը նա զբաղեցրել է մինչև 1943 թվականի մայիսի 27-ի իր հրաժարականը։ 1942 թվականի մարտի 2-ին Վինսոնը նշանակվել է ԱՄՆ-ի գլխավոր դատավորի պաշտոնում։

1945 թվականի հուլիսի 23-ին նախագահ Հարի Թրումենը Ֆրեդերիկ Վինսոնին նշանակել է ԱՄՆ ֆինանսների նախարարի պաշտոնում։ Այդ պաշտոնում Վինսոնը զբաղվել է ԱՄՆ-ի ֆինանսական վիճակի կայունացմամբ և ԱՄՆ-ի առջև դաշնակից երկրների վարկերի մարմամբ։ Մասնավոր ներդրումների ներգրավման համար նա քննարկման է ներկայացրել հարկերի կրճատման մասին օրինագիծը։ 1946 թվականին Վինսոնը զբաղեցրել Է ԱՄՆ-ի գերագույն դատավորի պաշտոնը։

Ֆրեդերիկ Վինսոնը մահացել է 1953 թվականի սեպտեմբերի 8-ի վաղ առավոտյան սրտի կաթվածից։ Նրա մարմինն ամփոփված է Լուիզ քաղաքի Փայն Հիլ գերեզմանատանը։

## Ծանոթագրություններ

Կատեգորիա:20-րդ դարի ամերիկացի քաղաքական գործիչներ
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի իրավաբաններ
Կատեգորիա:Ամերիկացի փաստաբաններ
Կատեգորիա:Սրտի կաթվածից մահացածներ
Ժողովածու (5008)

**Ժողովածու** (5008), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5008 թվի տակ։ Ձեռագիրը գրվել է 1632 թվականին (1632-1643 թվականների միջև) Տեր Ստեփանոս (Ա), Մինաս Խախտեցի (Ա, Բ) գրիչների կողմից Տաբիրդաղ (Բ)-ում։ Ստացողը եղել է Մինաս Խախտեցին (Ա, Բ)։ Գրված է թղթի վրա, որը ունի 21.4x15 չափս։ Ձեռագիրը կազմված է 133 թերթից։ Գրված է երկսյուն, նոտրգրով։ Կազմը՝ կաշեպատ տախտակ դրոշմազարդ։ Հիշատակարան գրչի՝ 18բ, (1632 թ.), 130բ, (1632-1643 թթ. միջև), հետագայի՝ 131բ, (1715 թ.):
## Բովանդակություն
* Գր․ Տաթևացւոյ Յաղագս գաւազան տալոյ։ 
* Յայտնութիւն Յովհաննու։ 
* Պատմութիւն Յովսեփայ և Ասանէթի։ 
* Վերջաբանք քարոզից։ 
* Խրատ վասն մեղաց։
* Մեկնութիւն Աստուածաշունչ գրոց։ 
* Բառք Եբրայեցւոց, Քերթողականք, Գաղիանոսի, Հանդէս բանաստեղծաց, Ի Վարդան գրոց, Խորանին։
* Գովասանութիւն վարդապետաց։ 
* Գր․ Նարեկացւոյ Տաղ «Ես ձայն զառիւծուն․․․»
## Ծանոթագրություններ

Կատեգորիա:Մատենադարանի ձեռագրեր
Մեկնութիւն սաղմոսաց (5163, Վարդան Արևելցի)

**Մեկնութիւն սաղմոսաց, Վարդան Արևելցի** (5163), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5163 թվի տակ։ Ձեռագիրը գրվել է 1415 թվականին Կիրակոս գրիչի կողմից։ Կազմող՝ Հովսեփ (1592)։ Ստացողը եղել է Հովհաննես վարդապետը։ Գրված է թղթի վրա, որը ունի 18.5x15 չափս։ Ձեռագիրը կազմված է 281 թերթից։ Գրված է միասյուն, բոլորգրով։ Կազմը՝ կաշեպատ տախտակ դրոշմազարդ, աստառը՝ շերտազարդ կապույտ կտավ։ Հիշատակարաններ գրչի՝ 9ա, 38ա, 188ա, 275ա, 279ա, 279բ և այլուր, կազմողի՝ 281ա (1592 թ.), հետագայի՝ 280ա, 280բ (1517 թ.), 280 (16-րդ դար)։

## Ծանոթագրություններ

Կատեգորիա:Մատենադարանի ձեռագրեր
Յաղագս է խորհրդոց (5009, Թովմա Աքվինացի)

**Թովմա Աքվինացի, Յաղագս է խորհրդոց** (5009), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5009 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 21.3x16 չափս։ Ձեռագիրը կազմված է 148 թերթից։ Գրված է միասյուն, նոտրգրով։ Կազմը՝ ստվարաթուղթ։ Հիշատակարաններ նախագաղափար՝ 111ա, 148բ, (1321, 1525 թթ.):
## Բովանդակություն
* նաև՝ Ցանկ յաճէմէն առած պղնձեղէն իրաց։ 
* Անուանք դպրոցական աշակերտաց։
## Ծանոթագրություններ

Կատեգորիա:Մատենադարանի ձեռագրեր
Մաշտոց (5162)

**Մաշտոց** (5162), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5162 թվի տակ։ Ձեռագիրը գրվել է 1683 թվականին Մարտիրոս երեց գրիչի կողմից Շահգալդի գյուղում։ Ստացողը եղել է Գուլանը (կինը)։ Գրված է թղթի վրա, որը ունի 20.5x14 չափս։ Ձեռագիրը կազմված է 226 թերթից։ Գրված է երկսյուն, բոլորգրով։ Ունի տերունական 1, խորան 1 (15-ր դար), կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ, արծաթյա 1 խաչով։ Հիշատակաաններ գրչի՝ 222ա, 224բ, հետագայի՝ 224ա, 225ա (18-րդ դար)։

## Ծանոթագրություններ

Կատեգորիա:Մատենադարանի ձեռագրեր
Մեծ աշտարակ

**Մեծ աշտարակ ** (), իտալացի նկարիչ Ջորջո դե Կիրիկոյի կտավ, նկարվել է 1921 թվականին։

Այս նկարը հանդիսանում է «Հավերժության նոստալջի» կոմպոզիցիայի ավելի մեծ ձևաչափով կրկնօրինակը, որը նկարչի կողմից նկարվել է 1913 թվականին։ Նրանում, ինչպես նաև իր մյուս աշխատանքների մեջ, Ջորջո դե Կիրիկոն հանդիսատեսին ծանոթացնում է պատկերների և խորհրդանիշների մետաֆիզիկական աշխարհի հետ։ Նկարում պատկերված է բարձր աշտարակ, որը երեկոյան արևով լուսավորված՝ կանգնած է մեծ ավազաթմբի վրա։ Աշտարակի հետևում տափաստանային բնանկար է` նարնջագույն-շագանակագույն ավազաթմբերով, ցախանոցների նման փոքր տներով, նոսր բուսականությամբ։ Առաջին պլանում պատկերված են երկու՝ աշտարակի համեմատությամբ փոքրիկ և աննշան մարդիկ։ Այս ամենի վրա տարածվում է ծանր ու ճնշող երկինքը, որի գույնը աշտարակի գագաթին սահուն կերպով անցնում է դեղնականաչավունից-թունդ կապույտի։ Նկարում պատկերված բնանկարը պահ է, որ առաջացնում է կանգնած ժամանակի տպավորություն, ինչը բնորոշ է մետաֆիզիկոսների աշխատանքներին։

1992 թվականին նկարը ձեռք է բերվել Ռուսաստանի Դաշնության մշակույթի նախարարության կողմից Ժամանակակից արվեստի պետական կենտրոնի համար։ Ժամանակակից արվեստի պետական կենտրոնը այն նվիրել է Պուշկինի անվան կերպարվեստի թանգարանին նրա 80-ամյակի կապակցությամբ։

## Տես նաև
* Առեղծվածը և փողոցի գաղտնիքը
* Մետաֆիզիկական նկարչություն

## Ծանոթագրություններ

## Գրականություն
* 

Կատեգորիա:1921 նկարներ
Կատեգորիա:Բնանկարներ
Կատեգորիա:Մոսկվայի Պուշկինի անվան կերպարվեստի թանգարանի նկարներ
Կատեգորիա:Նկարներ այբբենական կարգով
Ճգնաժամ Պանկիսի կիրճում

**Ճգնաժամ Պանկիսի կիրճում**, քաղաքական ճգնաժամ, որը բռնկվել է 2000-ական թվականների սկզբին, Պանկիսի կիրճի շուրջ։ Այստեղ իրենց ներկայությունը մեծացրել էին Ալ-Քաիդան և Կովկասի ծայրահեղական տարբեր խմբավորումներ։

## Իրադարձությունների ընթացք
1990-ականների վերջին ու 2000-ականների սկզբին Կովկասում իսլամական խմբավորումների ազդեցությունը հասավ իր գագաթնակետին։ Այդ ժամանակ հայտնի հորդանանցի ահաբեկիչ Աբու Մուսաբ ազ Զարկավին որոշել է տեղափոխվել Պանկիսի կիրճ, որտեղից նա կկարողանար ներթափանցել Չեչնիա։ Այդ ժամանակաշրջանում Չեչնիայում «Ալ-Քաիդան» ուներ հզոր ներակայություն։ Դրանից հետո Ռուսաստանի ու ԱՄՆ-ի կառավարությունները սկսեցին ճնշել Վրաստանին, որպեսզի նա մաքրեր շրջանը ահաբեկիչներից, սակայն վրացական կողմից ոչ մի ակտիվ գործողությունն չիրականացրեց։ 2002 թվականի հոկտեմբերին Վրաստանում արդեն հաշվվում էին մի քանի տասնյակ արաբ զինյալներ։

Այդ ժամանակ, «Ալ-Քաիդայի» զինյալները, սպանելով վարորդին, գողացել են չեչեն զինյալների ավտոմեքենան՝ գերեվարելով անհայտ քանակությամբ կոմբատանտների։ Միայն դրանից հետո Վրաստանը անցավ ավելի վճռորոշ գործողությունների։ Արդեն 2003 թվականի սեպտեմբերի 3-ին նախագահ Էդուարդ Շևարդնաձեն հայտարարեց, որ Վրաստանի անվտանգության ուժերը ամբողջությամբ վերահսկողություն են հաստատել Պանկինսկի կիրճում։ Հոկտեմբերի վերջին Վրաստանը շրջան է ուղարկել ոստիկանության ու անվտանգության 1000 զինծառայողների՝ ստեղծելով հսկիչ- անցագրային կետեր ու խոստանալով հաստատել կարգուկանոն։ Ավելի ուշ, Վրաստանը հայտարարել է, որ նախատեսում է Չեչնիայի ու Ինգուշեթիայի հետ սահմանին ավելացնել սահմանապահ զորքերի թիվը։ Ռուսաստանը Վրաստանին մեղադրեց չեչեն զինյալների հետ համագործակցության ու նրանց կողմից ռուս-վրացական սահմանը հատելու ժամանակ ցուցաբերած աջակցության մեջ։

Փաստացի կիրճում գործողությունն ավարտվեց դեռևս 2003 թվականին, սակայն Վրաստանը իր զորքերը շրջանից սկսեց դուրս բերել միայն 2005 թվականի հունվարին։

## Քիմիական զենք
2003 թվականին Հյուսիսային Աֆրիկայի տասնյակ բնակիչների (հիմնականում ալժիրցիների) մոտ, որոնք կասկածվում էին քիմիական զենքի ստեղծման մեջ, ձերբակալվեցին Միացյալ Թագավորության, Ֆրանսիայի ու Իսպանիայի իրավապահ մարմինների համատեղ ջանքերով։ Այդ երկրների ոստիկաններին հաջովեց պարզել, որ քիմիական զենքի ստեղծման ու տեղափոխման մեջ, խառնված են Աբու Մուսաբ ազ Զարկավին ու չեչեն զինյալները։ Ենթադրվում է, որ ծայրահեղականների կողմից հեղեղված Պանկիսի կիրճից, մարտական թունավոր նյութերը հասել են Իրաք, սակայն այդ ապացուցող փաստեր չեն հայտնաբերվել։ Պանկիսի կիրճում գործողությունների անցկացումից հետո հայտնաբերվեցին «Ալ-Քաիդայի» մի քանի լաբորատորիաներ, որտեղ մշակվում էր ռիցին, որը համարվում է քիմիական զենքերի տեսակներից մեկը։

## Ծանոթագրություններ

Կատեգորիա:2000-ականներ Վրաստանում
Կատեգորիա:Չեչենական երկրորդ պատերազմ
Կատեգորիա:Վրաստանի պատերազմներ
Ժողովածու (5024)

**Ժողովածու** (5024), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5024 թվի տակ։ Ձեռագիրը գրվել է 1633 թվականին Կարապետ երեց Եվդոկացի գրիչի կողմից։ Գրված է թղթի վրա, որը ունի 20.5x14 չափս։ Ձեռագիրը կազմված է 173 թերթից։ Գրված է երկսյուն, նոտրգրով։ Պահպանակը ունի 2 էջ, գրված է թղթի վրա։ Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարան գրչի՝ 126ա, հետագայի՝ 126ա (1904 թ.), կնիք՝ 2ա (Պետրոս վարդապետ)։
## Բովանդակություն
* Ստեփան Սիւնեցւոյ Մեկնութիւնք Սահմանաց Գրոց. Ամենայն չար տանջելի-ի։
* Ֆրկան տաղ։
* Ուստուռլապ։

## Ծանոթագրություններ

Կատեգորիա:Մատենադարանի ձեռագրեր
Ձնափաթիլ (գաղութ)

**Ձնափաթիլ**, Ռուսաստանում գտնվող ցմահ բանտարկվածների համար նախատեսված հատուկ ռեժիմով ութ ուղղիչ գաղութներից մեկը։ Գտնվում է Խաբարովսկի երկրամասի Էլբան գյուղում։ Ռուսաստանի նմանատիպ գաղութներից ամենանորն է։

## Պատմություն
Գաղութը Հեռավոր Արևելքում դարձել է ցմահ բանտարկյալների համար նախատեսված առաջին և միակ ուղղիչ հաստատությունը։ 1996 թվականին դրա տեղում սկսվել է  քննչական մեկուսարանի շինարարությունը, որտեղ նախատեսված էր կառուցել 800 տեղ։ Մեկուսարանի կառուցումը ավարտվել է 2012 թվականին, իսկ շահագործման է հանձնվել 2014 թվականի սկզբին։ Քննչական մեկուսարան 4-ի վեցաճառագայթ մասնաշենքերի շնորհիվ՝ ստացել է Ձնափաթիլ մականունը։ 2016 թվականի դրությամբ մեկուսարանում գտնվում էր 68 հետախուզվող, իսկ ավելի քան 700 տեղ ազատ էր։

2017 թվականի հուլիսին Խաբարովսկի երկրամասի Դաշնային քրեակատարողական ծառայությունը հայտնել էր, որ մեկուսարանը կվերակառուցվի՝ դառնալով ցմահ բանտարկվածների համար նախատեսված գաղութ։ Սեպտեմբերի 20-ին հաստատությունը աշխատեց որպես գաղութ և ընդունեց առաջին կալանավորներին, որոնց տեղափոխեցին Ռուսաստանի այլ բանտերից։ Գաղութի տարածքում հայտնվել են կարի և փայտամշակման արտադրամասեր։ 2017 թվականի նոյեմբերի դրությամբ այստեղ է գտնվել 23 բանտարկյալ։

## Ծանոթագրություններ

## Արտաքին հղումներ
* Դաշնային քրեակատարողական ծառայության պաշտոնական կայք 

Կատեգորիա:2017 հիմնադրումներ Ռուսաստանում
Կատեգորիա:Բանտեր
Վասյա Բրիլյանտ

**Վլադիմիր Պետրովիչ Բաբուշկին** (մականունը՝ *Վասյա Բրիլյանտ*, *Բրիլյանտ*) (), խորհրդային պրոֆեսիոնալ հանցագործ, ԽՍՀՄ քրեական միջավայրի լեգենդար առաջնորդ, ռուս օրենքով գող, քրեական աշխարհի լեգենդ։ 35 տարի անընդմեջ (չհաշված փախուստները) անցկացրել է ազատազրկման վայրերում։

## Կենսագրություն
Ծնվել է Աստրախանում։ 1949 թվականի հոկտեմբերին Վոլսկում ձերբակալվել է գրպանային գողության համար, իսկ 1950 թվականին դատապարտվել է 10 տարվա ազատազրկման՝ ԽՍՀՄ Գերագույն Խորհրդի Նախագահության 04.06.1947 թվականի հրամանով։

Բանտարկության մեջ գտնվելու ժամանակ՝ 1950 թվականին «թագադրվել է» (ճանաչվել է օրենքով գող)։ Պատիժը կրելուց հետո՝ երկու անգամ (1951 և 1953 թվականներին) դատապարտվել է ևս 25 տարվա ազատազրկման՝ ավազակության մեղադրանքով։ 1965 թվականին ևս մեկ անգամ 15 տարվա ազատազրկման է դատապարտվել՝ ավազակության մեղադրանքով։ Երկու անգամ փախել է բանտից, սակայն հայտնաբերվել է։

1971 թվականին սպանության փորձի մեղադրանքով դատապարտվել է ևս 15 տարվա ազատազրկման (առաջին 10 տարին անցկացրել է բանտում) 5 տարին գտնվել է աքսորում։ 1971-1973 թվականներին պատիժը կրել է Զլատոուստի բանտում, իսկ 1973-1981 թվականներին՝ Վլադիմիրի կենտրոնում։ Այնուհետև նա իր պատիժը կրել է Հորպիայում՝ ուղղիչ աշխատանքային գաղութում՝ հատուկ ռեժիմով հսկողությամբ, այնուհետև Լապոտկովա գյուղում (Սվերդլովսկի մարզ) և «Սպիտակ կարապ» հատուկ ռեժիմի գաղութում (Սոլիկամսկ, Պերմի երկրամաս)։

Մինչև կյանքի վերջ հավատարիմ է մնացել գողական ավանդույթներին, այդ պատճառով երբեք պաշտոնապես չի աշխատել խորհրդային պետության համար։

1985 թվականին մահացել է, ոչ պաշտոնական վարկածով՝ սպանվել է «Սպիտակ կարապ» հատուկ ռեժիմով ուղղիչ գաղութում։  Թաղված է Սոլիկամսկի քաղաքային գերեզմանատանը։ Շիրիմին տեղադրվել է 8 տոննայանոց գրանիտե հուշարձան։

## Կերպարը մշակույթում
* Վլադիմիր Բաբուշկինի կյանքի և մահվան մասին նկարահանվել է «Թագադրված գողեր» վավերագրական ֆիլմը՝ Լեոնիդ Կանևսկո «Հետաքննություն անցկացվեց ...» շարքի և ՆՏՎ հեռուստաընկերության օգնությամբ։
* Վլադիմիր Բաբուշկինին նվիրված սյուժեն մտնում է «Գող» վավերագրական ֆիլմի մեջ՝ «Հանցավոր աշխարհի լեգենդները շարքից», ԴԹՎ ալիք։ 
* Գիո Պիկան Վլադիմիր Բաբուշկինի հիշատակին գրել է երգ « Սպիտակ կարապի երգը» անվամբ։
*«Ջարդված լապտերներ փողոց» հեռուստասերիալում («Բնատաղանդ» սերիա) կա ձևաբանական տեղեկություն Բրիլյանտի վերաբերյալ։ Ֆիլմում խոսք է գնում «Ադամանդ Տոլյա» անվամբ մարսու մասին, ով արջորս էր։
* 2017 թվականին Mr. Credo-ն Վլադիմիր Բաբուշկինին նվիրված երգ է ձայնագրել, որը կոչվում է «Վասյա-բրիլյանտ»։
* 2018 թվականի հոկտեմբերի 8-ին «ՆՏՎ» հեռուստաալիքով մեկնարկել է «Դինոզավրեր» հեռուստասերիալի ցուցադրությունը, որի գլխավոր հերոսի ազգանունը Բաբուշկին էր, իսկ մականունը՝ Բրիլյանտ, գողական մասնագիտությունը՝ գող-արջորս։

## Ծանոթագրություններ

## Գրականություն
* 

## Արտաքին հղումներ
* 

Կատեգորիա:Օրենքով գողեր
Սանտյագո դե լոս Տրեյնտա Կաբալիերոս

**Սանտյագո դե լոս Կաբալիերոս**, **Սանտյագո դե լոս Տրեյնտա Կաբալիերոս** (), քաղաք Դոմինիկյան Հանրապետությունում, վարչական կենտրոն Սանտյագո նահանգում։

Բնակչությունը ՝ 535 362 բնակիչ (2007 թվականին), իսկ ագլոմերացիաներում՝ ավելի քան 1 միլիոն մարդ։ Ըստ բնակչության  քանակի քաղաքը երրորդն է երկրում։

Քաղաքը հիմնադրվել է 1494 թվականին, Յակե-դել-Նորտե գետի վրա։ Սա իսպանացիների ծովափին կառուցած առաջին բնակավայրերից մեկն է։ Սկզբում քաղաքը անվանվել է «Հագագուա», բայց այն ավերվել է 1506 թվականին տեղի ունեցած երկրաշարժի հետևանքով։ 1562 թվականին տեղի ունեցած Երկրաշարժը նույնպես մեծ վնաս է հասցրել քաղաքին։

Տնտեսությունը հիմնված է սննդի և քիմիական արտադրությունների վրա, իսկ մարզերում ` գյուղատնտեսության վրա (ծխախոտ (բույս), սուրճ, կակաո, բրինձ, անասնաբուծություն)։ Քաղաքում կան համալսարաններ։ Սանտյագո դե լոս Տրեյնտա Կաբալիերոսը ՝ տրանսպորտային (ճանապարհային և երկաթուղային) խոշոր հանգույց է։ Հիմնման պահից ի վեր իսպանացիների կողմից այստեղ պահպանվել են տուրիստներին հետաքրքրող պալատները, տաճարները, թանգարանները և Սան Լուիսի բերդը։

Պլանավորվում է կառուցել է մետրո http://en.wikipedia.org/wiki/Santiago_light_rail։

## Պատկերասրահ

Palaciojusticiastg.jpg
Monumento Santiago.JPG
Centro Leon Santiago.JPG


## Ծանոթագրություններ

Կատեգորիա:1495 թվականին հիմնադրված բնակավայրեր
Ritual (երգ)

**«Ritual»**, հոլանդացի դիջեյ *Tiësto*-ի, բրիտանացի երաժշտական պրոդյուսեր Ջոնաս Բլուի և բրիտանացի երգչուհի Ռիտա Օրայի երգ։ Այն թողարկվել է 2019 թվականի մայիսի 31-ին *[[Universal Music Group|via Universal Music]]*-ի կողմից։

## Նախապատմություն
2019 թվականի մայիսի 27-ին երգը պաշտոնապես հաստատվել է սոցիալական ցանցերում Բլուի և Օրայի կողմից։ Այն միաժամանակ մատչելի է դարձել նախապես պահելու համար *[[iTunes]]*-ում և *[[Spotify]]*-ում։ Մայիսի 28-ին Օրան հրապարակեց նկար՝ իր և երգի բառերի հետ։

## Ֆորմատներ և թողարկումներ
**Digital download**
#"Ritual" – 3:18

**Digital download - digital single**
#"Ritual" (acoustic) – 3:24
#"Ritual" – 3:19

## Անձնակազմ
Վերցված է *Tidal*-ից։

* *Tiësto* - հեղինակ, պրոդյուսեր
* Ջոնաս Բլու - հեղինակ, պրոդյուսեր, միքսինգ
* Ռիտա Օրա - վոկալ, վոկալի պրոդյուսեր
* Ֆրասեր Տ․ Սմիթ - հեղինակ, պրոդյուսեր, կիթառ
* Մայքլ Սթոունբանկ - հեղինակ, պրոդյուսեր
* Քեմերոն Գոուսեր Փոուլ - վոկալի դասավորություն
* Ուեյն Հեքթոր - հեղինակ
* Գրեյս Բարկեր - հեղինակ
* Մայք Մարշ - ձայնագրային ինժեներ

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Ծանոթագրություններ

Կատեգորիա:2019 սինգլներ
Մատեան ողբերգութեան (5159, Գրիգոր Նարեկացի)

**Մատեան ողբերգութեան, Գրիգոր Նարեկացի** (5159), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5159 թվի տակ։ Ձեռագիրը գրվել է 1750 թվականին Աստվածատուր և Պետրոս քահանա (միայն հիշատակարնի) գրիչների կողմից ենթադրաբար Վանում։ Ստացողը եղել է Կիրակոս Աքլորկեցին։ Գրված է թղթի վրա, որը ունի  20.5x14 չափս։ Ձեռագիրը կազմված է 175 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը՝ կաշեպատ տախտակ դրոշմազարդ, արծաթյա 6 խաչով, մակադրությամբ, աստառը՝ կապույտ կտավ։ Հիշատակարաններ գրչի՝ 1ա, 135ա, կնիք՝ 15ա (Պաղտասար)։

## Ծանոթագրություններ

Կատեգորիա:Մատենադարանի ձեռագրեր